《陆丞相》
明代·李以龙

相国丹心破，扶天只手孤。行朝犹正笏，大学有吁谟。

鱼腹星辰冷，龙髯海日枯。两厓有奇石，端合为公模。

作者简介：李以龙，字伯潜，号见所。新会人。明世宗嘉靖三十七年（一五五八）举人。绝迹公车，与弟以麟潜心理学。其学以居敬主静为本，立敦以忠信诚悫为务。卒年九十一，祀乡贤。著有《省心录》、《寒窗感寓集》、《进学诗》。清顾嗣协编《冈州遗稿》卷四、清道光《广东通志》卷二八一等有传。